Η **Μαργαρίτα Βιλλεαρδουίνου** (γαλλικά: *Marguerite de Villehardouin*, 1266 - Φεβρουάριος 1315) μέλος του Οίκου των Βιλλεαρδουίνων ήταν Κυρία της Άκοβας και Διεκδικήτρια του Πριγκιπάτου της Αχαΐας (1307 - 1314) χάρη στα δικαιώματα του πατέρα της.

Βιογραφία
---------

Ήταν η δεύτερη κόρη του Γουλιέλμου Β΄ Βιλλεαρδουίνος και της τρίτης συζύγου του Άννα Αγγελίνας, κόρης του Μιχαήλ Β' δεσπότη της Ηπείρου. Μεγαλύτερη αδελφή της ήταν η Ισαβέλλα Α΄ της Αχαΐας πριγκίπισσα της Αχαΐας.
Το 1276 ο πατέρας της μοίρασε την Βαρωνία της Άκοβας, δίνοντας τα δύο τρίτα στη Μαργαρίτα ως γονικό και το κάστρο Ματαγκριφόν της βαρονίας, ενώ το υπόλοιπο ένα τρίτο το έδωσε στην Μαργαρίτα ντε Νεϊγύ. Η παραμονή της στο κάστρο πέρασε στη λαϊκή παράδοση, όπου μιλάει για το κάστρο της κυράς της Άκοβας, κόρης του Βιλλεαρδουίνου, της μονοβύζας, που πολεμούσε σαν Αμαζόνα: όπως και αυτές είχε κόψει το ένα στήθος της για να πολεμάει καλύτερα.

Το 1294 παντρεύτηκε με τον Ισνάρ ντε Σαμπράν (Isnard de Sabran), γιο του κόμη του Αριάνο, ενός φεουδάρχη του βασιλείου της Νάπολης. Ωστόσο ο τελευταίος απεβίωσε το 1297, αφήνοντας μια κόρη, την Ισαβέλλα. Το 1299 παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου, που ήταν ηλικίας άνω των 60 ετών. Όταν αυτός απεβίωσε το 1304, ήρθε σε σύγκρουση με το γιο και κληρονόμο του Ιωάννη Ορσίνι για την κληρονομιά του.

Το 1314 πάντρεψε την κόρη της με τον Φερδινάνδο της Μαγιόρκας, που διεκδίκησε το πριγκιπάτο για λογαριασμό της συζύγου του, αλλά σκοτώθηκε στη Μάχη της Μανωλάδας. Για αυτόν τον γάμο δεν συγχωρήθηκε από το Συμβούλιο των βαρώνων (Κούρτη), που τη φυλάκισε στη Γλαρέντζα, όπου πέθανε το 1315.

Οικογένεια
----------

Η Μαργαρίτα παντρεύτηκε πρώτα τον Ισνάρ ντε Σαμπράν και είχε τέκνα:

* Ισαβέλλα ντε Σαμπράν 1297-1315, παντρεύτηκε τον Φερδινάνδο της Μαγιόρκας, από τον Οίκο της Βαρκελώνης (γιο του Ιακώβου Β΄ της Μαγιόρκας).

Η κόρη της Ισαβέλλα με τη βοήθεια του Φερδινάνδου, συνέχισε τις διεκδικήσεις της μητέρας της στο πριγκιπάτο της Αχαΐας.

Έπειτα παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου· δεν απέκτησε απογόνους.

Γενεαλογία Βιλλεαρδουίνων, πριγκίπων Αχαΐας
-------------------------------------------

|  |  |  |  |  |
| --- | --- | --- | --- | --- |
|   |   |   |   | Γοδεφρείδος Α'1210-1229 |
|
|   |   |   |   |   |   |   |   |   |
|   |   |   |   |   |   |
| Γοδεφρείδος Β'1229-1246 |   | Γουλιέλμος Β'1246-1278 |
|
|   |   |   |   |   |   |   |   |   |   |   |   |   |
|   |   |   |   |   |
|   |   |   |   | Ισαβέλλα1289-1307σύζ.Φλωρέντιος του Αινώ |   | Μαργαρίτασύζ.Ισνάρντ ντε Σαμπράν |
|
|   |   |   |   |   |   |   |   |   |   |   |   |   |
|
|   |   |   |   | Ματθίλδη του Αινώ1313-1318 |   | Ισαβέλλα ντε Σαμπράν |
|

Παραπομπές
----------

1. 1 2  Leo van de Pas: (Αγγλικά) *Genealogics*. 2003. I00197436. Ανακτήθηκε στις 9  Οκτωβρίου 2017.
2. ↑  Ντούρου-Ηλιοπούλου, Μαρία (2005). *Το Φραγκικό Πριγκιπάτο της Αχαΐας (1204-1432). Ιστορία, Οργάνωση, Κοινωνία*. Θεσσαλονίκη. σελ. 79. ISBN 960-288-153-4.
3. ↑  J Longnon, *L'Empire latin de Constantinople*, p 305
4. ↑  Κάστρο Χλεμούτσι Αρχειοθετήθηκε 2013-01-13 στο Wayback Machine. ανακτήθηκε 12 Μαρτίου 2013

Πηγές
-----

* Latin Lordships in Greece, ανακτήθηκε 4 Μαρτίου 2013
* Το Χρονικόν του Μωρέως
* Ανδρέας Μερεντίνης, ΆΚΟΒΑ ή και ΑΚΩΒΑ Αρχειοθετήθηκε 2011-08-27 στο Wayback Machine. ανακτήθηκε 4 Μαρτίου 2013


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Marguerite de Villehardouin  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |
| --- |
| Μαργαρίτα Βιλλεαρδουίνου **Οίκος Βιλλεαρδουίνων****Γέννηση:** 1266 **Θάνατος:** 1315 |
| ΠροκάτοχοςΙσαβέλλα Α΄ της Αχαΐας | **Πριγκίπισσα της Αχαΐας**1307 - 1314**Διεκδικήτρια** | ΔιάδοχοςΙσαβέλλα ντε Σαμπράν και ο σύζυγος της Φερδινάνδος της Μαγιόρκας |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Γαλλία
* Πύλη:Ελλάδα
 |

 |